钦定古今图书集成/理学汇编/学行典/第221卷 > 陈此丹
## 钦定古今图书集成/理学汇编/学行典/第221卷 > 陈此丹

按《云南通志》：“陈此丹，郡庠生。家贫好施，事亲以孝闻。
己亥，遇溃兵乱，奉母避山中。偶相失，丹号泣求之。薄
暮，有妇丐随，丹叱曰：‘吾寻母方亟，岂能顾汝？况男女
有别，虽患难，宁遂苟乎’？却之去，求母竟夜不遇，渴甚，
将所负囊置路旁，觅水涧中。比反，母坐米囊上，问母
何以至此，母云：‘黑夜行荆棘，力疲息，此实不知为己’”
囊，人以为孝感所致云。